
מירב בן ארי

נורית קורן

חברי הכנסת:
נחמן שי

	שי סומך

	מחלקת ייועץ וחקיקה, משרד המשפטים

	עירית גוטמן
	–

	מרים שמלצר
	–

	–

	רוני אהרון כהן
	–
	יו"ר מרחב ים, הסתדרות הגמלאים

	אסתר סושנסקי
	–
	אחראית הקו החם ברוסית, כן לזקן

	שאול נבון
	–

	יעקב מואב
	–
	פעיל, המשמר החברתי

	יעל רטנר
	–
	פעילה, המשמר החברתי


<ייעוץ משפטי: >
יעל סלנט
ענבל הרשקוביץ
<מנהל/ת הוועדה:>
ענת כהן שמואל
<רישום פרלמנטרי:>
יפעת קדם
<הצעת חוק הביטוח הלאומי (תיקון מס' 178), התשע"ו-2016>
<טלי פלוסקוב (כולנו):>
אנחנו דנים בהצעת חוק הביטוח הלאומי (תיקון מס' 178), התשע"ו-2016. יש לנו פה שתי הצעות חוק פרטיות שאנחנו צריכים למזג ביניהן. יש את הצעת החוק של חבר הכנסת נחמן שי וקבוצת חברי כנסת, ויש את הצעת החוק של חברת הכנסת מרב בן-ארי וקבוצת חברי כנסת. אנחנו נצביע על המיזוג. מי בעד המיזוג?  

הצבעה

בעד – פה אחד 

נגד – אין
נמנעים – אין 

הבקשה למיזוג שתי ההצעות אושרה.

<טלי פלוסקוב (כולנו):>
המיזוג מצריך את אישור ועדת הכנסת. כרגע נתחיל לדון בהצעת החוק הממשלתית שעברה קריאה ראשונה, ננסה לקדם אותה לכיוון אישור. 
<חנן פוטרמן:>
פרק י"א לחוק הביטוח הלאומי עוסק בזכאות לקצבאות זקנה למי שהגיע לגיל פרישה הקבוע בחוק. ענף ביטוח זקנה הוא אחד הענפים הוותיקים והחשובים בחוק הביטוח הלאומי ובמערכת הביטחון הסוציאלי של מדינת ישראל. הוא מבטיח קצבה למי שהגיע לגיל פרישה. מי שזכאי לקצבת הזקנה הוא תושב ישראל שהגיע לגיל פרישה. אצל גבר מדובר בגילאי 67-70, אצל אישה בגילאי 62-69, הכל בהתאם לחודש הלידה.

השינוי שאנחנו מביאים היום הוא שינוי מינוח, הוא שינוי טרמינולוגי, הוא  לא שינוי בתנאי הזכאות. במקום המילים "קצבת זקנה" יירשמו המילים "קצבת אזרח ותיק". זה יהיה בחוק הביטוח הלאומי ובחוקים העקיפים אחרים. המטרה היא למנוע, בצדק או שלא בצדק, את הקונוטציות שמעוררות המילים "זקנה", "זקן". המונח שהוצע הוא המונח אזרח ותיק, כאשר במונח הזה עושים שימוש, הוא מקובל בחוקים אחרים ובגופים אחרים. למילה "זקן" יש קונוטציות שליליות, אם בהיבט של גיל, מצב נפשי, תעסוקתי. למילים "אזרח ותיק" אין את אותן קונוטציות שליליות. אנחנו מבקשים היערכות של חצי שנה לשם השינוי. השינוי הזה דורש היערכות שלנו מבחינת מערכות ממוחשבות. חצי שנה זו התקופה המינימאלית שדרושה לנו כדי לשנות את המונח הזה בכל החוקים.
<לבנה עזרא:>

אני מודה שכשקיבלנו את ההצעה, שזה עוד לפני שהיא עברה בקריאה ראשונה, התחלנו להיערך, אבל אז באו מספר חוקי הסדרים. כמו שאתם יודעים, המוסד לביטוח לאומי הצליח ליישם את כל חוקי ההסדרים. התיקון הזה נוגע בכל מערכות המחשוב של המוסד לביטוח לאומי. מדובר במערכות שמשלמות את התשלומים, במערכות שמשרתות את המוסד לביטוח לאומי בסניפי המוסד, אם זה מערכות דלפק, מערכות מרכזי שירות. כל הטפסים במוסד לביטוח לאומי צריכים לעבור שינוי, כל חוברות ההסברה צריכות לעבור שינוי. אין לנו שום דרך להיערך לזה פחות מחצי שנה, מדובר בהרבה מאוד עבודה. אני מבקשת לתת את השהות הנדרשת כדי שנעשה את זה כמו שצריך.
<שאול נבון:>
אני זה שיזמתי את השינוי של השם. היום אני בן 73. אני פסיכולוג במקצועי. אני עובד, מרצה,  נותן סדנאות, נוסע בעולם. אני לא צריך להגיד לכם שהזקנה היא עניין טרמינולוגי. לפני 5 שנים פניתי לחברי כנסת שונים. היחיד שהרים את הכפפה היה חבר הכנסת נחמן שי. אני מודה לו. זה לקח 5 שנים, כי פעם הממשלה נפלה, פעם הממשלה קמה. אני מבקש שבמקום המילים "קצבת אזרח ותיק" יהיה כתוב "גמלת אזרח ותיק". אם יש גמלת אזרח ותיק מיוחדת, למה שלא נהפוך את המילים "קצבת זקנה" למילים "גמלת אזרח ותיק". יש פה עניין פסיכולוגי של שפה, של עברית. כשאזרח ותיק קם בבוקר, יש לו גמלה, לא קצבה. לקצוב זה לחתוך וכו'. את זה אני מציע לשנות. אם זה ייקח עוד כמה חודשים, אין שום בעיה. הצד המשפטי פחות מעניין אותי, מה שיותר מעניין אותי זה הצד החברתי, הצד הבין-אישי. המילה "גמלה" היא החשובה כאן.

<חנן פוטרמן:>
המילה "קצבה" היא לא במובן של לחתוך, מדובר על סכום כסף קצוב שניתן בהתאם לתנאים הקבועים בחוק. גמלה היא כל טובת הנאה שהביטוח הלאומי מעניק. מדובר בשני דברים שונים. אין חפיפה בין גמלה לקצבה, לכן המילה "קצבה" צריכה להישאר. 
<ענבל הרשקוביץ:>
דיברנו על הקונוטציה השלילית שיש למילה "זקנה". חשוב שייאמר שאנחנו משנים רק את המינוח "קצבת זקנה", אנחנו לא משנים את המונח "זקנה" בשאר החוקים. המונח "זקנה" מופיע בהקשרים אחרים שלא קשורים לקצבה או לגמלה. 

לא מדובר בשינוי נוסח, בשינוי מילה רגיל. יכולות להיות לזה משמעויות מבחינת האזרחים. אנחנו מגדירים איזה שהוא מונח של קצבת אזרח ותיק, כשהמילים "אזרח ותיק" משמשות כדי להגדיר אזרח ותיק גם מכוח חוק האזרחים הוותיקים. חוק האזרחים הוותיקים מגדיר כאזרח ותיק מי שהגיע לגיל פרישה, שזה 67 לגבר ו-62 לאישה. הזכאות לקצבת זיקנה, שתיקרא מעתה "קיצבת אזרח ותיק", לא תואמת לאותם גילאים, אין חפיפה. מה הכוונה? גבר שהגיע לגיל 70 יהיה זכאי לקצבת אזרח ותיק, למרות שהוא אזרח ותיק כבר מגיל 67. 
<חנן פוטרמן:>
גם בגיל 67 הוא יכול להיות זכאי, הכל לפי מבחן הכנסות.

<ענבל הרשקוביץ:>
נכון, רק אם הוא עומד במבחני הכנסות. כך גם לגבי נשים.
<טלי פלוסקוב (כולנו):>
איפה הפער?

<ענבל הרשקוביץ:>
הכוונה היא שיהיו אנשים שמוגדרים כאזרחים ותיקים בסטטוס שלהם, תהיה להם תעודה של אזרח ותיק,  אבל הם עשויים לטעות ולחשוב שהם זכאים מכוח זה לקצבת אזרח ותיק.
<חנן פוטרמן:>
קצבת אזרח ותיק מהמוסד לביטוח לאומי ניתנת לתושב ישראל שעונה על התנאים הקבועים בחוק. אותם אנחנו לא משנים.  

<טלי פלוסקוב (כולנו):>
איך השינוי הזה יכול להשפיע על אותו בן אדם?
<חנן פוטרמן:>
אנשים שיש להם תעודה של אזרח ותיק יכולים לחשוב שהם זכאים לקצבת אזרח ותיק. 
<לבנה עזרא:>
לקצבת זקנה זכאי רק תושב ישראל, לא אזרח ישראל. בדברי ההסבר אנחנו אומרים שאנחנו יודעים שאזרחי ישראל לא זכאים.
<חנן פוטרמן:>
העניין הזה עלה, זה לא משהו חדש. זה המונח שנבחר על ידי השר, זה המונח שאישרה ועדת השרים. 

<יעל סלנט:>
חשוב להבהיר לחברי הוועדה שאין הלימה של אחד לאחד. 

<טלי פלוסקוב (כולנו):>
קצבת אזרח ותיק זו קצבת אזרח ותיק, סטטוס אזרח ותיק זה סטטוס אזרח ותיק. 

<יעל סלנט:>
לא כל אזרח ותיק יהיה זכאי לקצבת אזרח ותיק.

<ענבל הרשקוביץ:>
הצעת חוק הביטוח הלאומי (תיקון מס'...), התשע"ז-2017

תיקון סעיף 1
1. בחוק הביטוח הלאומי (נוסח משולב), התשנ"ה-1995 (להלן – החוק העיקרי),



בסעיף 1, אחרי ההגדרה "גמלה" יבוא:



"גמלת אזרח ותיק מיוחדת" – גמלת זקנה מיוחדת המשתלמת מכוח הסכם 



גמלאות אזרח ותיקי ושאירים מיוחדות;



"הסכם בדבר מתן גמלאות אזרח ותיק ושאירים מיוחד" – הסכם בדבר מתן



גמלאות זקנה ושאירים מיוחדות שנערך לפי סעיף 9;".

הנוסח שהגיע מהממשלה היה קצת שונה. הם רצו לשנות כל אזכור בחקיקה של קצבת זקנה, לבטל את המונח הזה. העניין הוא שחוק ביטוח לאומי מדבר על קצבה מכוח איזה שהוא הסכם שיש לו. השם שלו הוא "הסכם בדבר מתן גמלאות זקנה ושאירים מיוחדות לפי סעיף 9". אם אנשים רוצים לאתר את השם, הוא כולל את המינוח "גמלאות זקנה". ניסינו לחשוב על איזה שהוא פתרון שייתן מענה לאזרחים שירצו למצות את הזכויות שלהם בלאתר כשהשם שלו נושא את המונח "גמלאות זקנה". מה שעשינו היה להוסיף הגדרה לחוק שמדברת על גמלאות אזרח ותיק. עשינו את זה גם בחוקים אחרים שמפנים לאותו הסכם. הפנינו משם לחוק הביטוח הלאומי. זה יכול מעט להקשות, אבל זה נותן איזה שהוא פתרון.

<טלי פלוסקוב (כולנו):>
זה לא משאיר סימני שאלה. מבחינתכם זה בסדר?
<חנן פוטרמן:>
מקובל.

<שי סומך:>
יש, למיטב זכרוני , הסכם לגבי תושבים חוזרים.
<טלי פלוסקוב (כולנו):>
אני אבקש לבדוק.

<יעל סלנט:>
שי, זה משהו שאנחנו צריכים לבדוק. גם בחוקים אחרים מפנים לשם הזה, להסכם הספציפי הזה. איפה שהגדירו את ההסכם הספציפי הזה, הפנינו להסכם הספציפי הזה, איפה שלא הגדירו, ממילא לא עשינו את זה.
<שי סומך:>
לא הוגדר כאן הסכם ספציפי. זה עניין טכני. אני מציע להסמיך את הלשכה המשפטית לראות שאין פה שינוי מהותי.
<חנן פוטרמן:>
הוא מדבר על הסכם נוסף.
<יעל סלנט:>
אנחנו הפנינו בכל אותם מקומות שהפנו להסכם הספציפי הזה. במקומות שלא הפנו להסכם הספציפי הזה אנחנו לא הפנינו. אני לא חושבת שהבעיה קיימת. 

<שי סומך:>
תוודאו את העניין.
<יעל סלנט:>
אנחנו נוודא את זה.

<ענבל הרשקוביץ:>
תיקון סעיף 32
2. בסעיף 32(ז)(1)(א) לחוק העיקרי, בכל מקום, במקום  קצבאות הזקנה" יבוא


"קצבאות האזרח הוותיק".
תיקון סעיף 205
3. בסעיף 205 לחוק העיקרי, בכותרת השוליים, במקום "לגיל זקנה" יבוא "לגיל 

פרישה".

תיקון סעיף 223
4. בסעיף 223 לחוק העיקרי, בהגדרה "מבוטח, בפסקה (4), במקום "בביטוח זקנה"



יבוא :בביטוח אזרחים ותיקים".

תיקון כותרת
5. בפרק י"א לחוק העיקרי, בכותרת, במקום "ביטוח זקנה" יבוא "ביטוח אזרחים

פרק י"א 
ותיקים".
תיקון סעיף
6. בסעיף 239(ב) לחוק העיקרי, במקום "קצבת זקנה" יבוא "קצבת אזרח ותיק".

239


תיקון סעיף
7. בסעיף 240(ב) לחוק העיקרי, במקום "לקצבת זקנה" יבוא "לקצבת אזרח ותיק".

240

תיקון סימן
8. בפרק י"א לחוק העיקרי, בסימן ג', בכותרת, במקום "ביטוח זקנה" יבוא "ביטוח

ג' לפרק 

אזרחים ותיקים"

י"א

תיקון סעיף
9. בסעיף 244 לחוק העיקרי – 

244

(1) בכותרת השוליים, במקום "קצבת זקנה" יבוא "קצבת אזרח ותיק;
(2) בסעיף קטן (א), במקום "קצבת זקנה" יבוא "המזכה בקצבת אזרח
ותיק";

(3) בסעיף קטן (ג), במקום "אותו לקצבת זקנה" יבוא "בקצבת אזרח 
ותיק".

תיקון סעיף 
10. בסעיף 245 לחוק העיקרי - 
245

(1) במקום כותרת השוליים יבוא "גיל קצבת אזרח ותיק וקצבת אזרח

ותיק יחסית";
(2) בסעיף קטן (א), בכל מקום, במקום "לקצבת זקנה" יבוא "לקצבת
אזרח ותיק";

(3) בסעיף קטן (ב), במקום "קצבת זקנה" יבוא קצבת אזרח ותיק".
תיקון סעיף
11. בסעיף 246(א) לחוק העיקרי - 

246

(1) ברישה, במקום "לקצבת זקנה" יבוא "לקצבת אזרח ותיק";
(2) בפסקה (1), במקום "בקצבת הזקנה" יבוא "בקצבת אזרח ותיק".
תיקון סעיף
12. בסעיף 248 לחוק העיקרי, במקום "קצבת זקנה" יבוא "קצבת אזרח ותיק".

248

תיקון סעיף
13. בסעיף 249(א) לחוק העיקרי, במקום "לקצבת זקנה" יבוא "לקצבת אזרח 

249

ותיק".

תיקון סעיף
14. בסעיף 251 לחוק העיקרי - 

251

(1) בסעיף קטן (א) – 
(1) בהגדרה "סכום קצבת זקנה", במקום "סכום קצבת זקנה" יבוא

"סכום קצבת אזרח ותיק", ובמקום הסיפה החל במילים גמלת זקנה
מיוחדת" יבוא "גמלת אזרח ותיק מיוחדת לעולה";

(2) בהגדרה "גמלה  נוספת לנכה", במקום "קצבת זקנה" יבוא 
"קצבת אזרח ותיק";

(2) בסעיף קטן (ב), במקום "לקצבת זקנה" יבוא "לקצבת אזרח ותיק",
בכל מקום, במקום "קצבת הזקנה" יבוא "קצבת האזרח הוותיק", במקום

"לקצבת הזקנה" יבוא "לקצבת האזרח הוותיק" ובמקום "קצבת זקנה לנכה

יבוא "קצבת אזרח ותיק לנכה".

תיקון סעיף 261
15. בסעיף 261 לחוק העיקרי – 

(1) בכותרת השוליים, במקום "קצבת זקנה" יבוא "קצבת אזרח ותיק";
(2) בסעיף קטן (א), בכל מקום, במקום "לקצבת זקנה" יבוא "לקצבת 
אזרח ותיק" ובמקום "לקצבת הזקנה" יבוא "לקצבת האזרח הוותיק";

(3) בסעיף קטן (ב), בכל מקום, במקום "לקצבת זקנה יבוא "לקצבת אזרח
ותיק";

(4) בסעיף קטן (ג), במקום "קצבת זקנה" יבוא "קצבת אזרח ותיק".
תיקון סעיף 296
16. בסעיף 296(ב)(2) לחוק העיקרי, בכל מקום, במקום "קצבת זקנה" יבוא 


"קצבת אזרח ותיק".

תיקון סעיף 310
17. בסעיף 310(א)(1) לחוק העיקרי, במקום "קצבת זקנה" יבוא "קצבת אזרח



ותיק".

תיקון סעיף 320
18. בסעיף 320 לחוק העיקרי – 

(1) בסעיף קטן (ד), במקום "בקצבת זקנה" יבוא "בקצבת אזרח ותיק"
ובמקום "קצבת הזקנה" יבוא "קצבת האזרח הוותיק";

(2) בסעיף קטן (ה), בכל מקום, במקום "לקיצבת זיקנה" יבוא "לקצבת
אזרח ותיק", במקום "מקיצבת הזיקנה" יבוא "מקצבת האזרח הוותיק;

ובמקום "קיצבת הזיקנה" יבוא "קצבת האזרח הוותיק";

(3) בסעיף קטן (ח), במקום "לקצבת זקנה" יבוא "לקצבת אזרח ותיק".
תיקון סעיף 335
19. בסעיף 335(ט) לחוק העיקרי, במקום "ביטוח זקנה" יבוא "ביטוח אזרחים


ותיקים".

תיקון סעיף 342
20. בסעיף 342(ג)(2) לחוק העיקרי, בכל מקום, במקום "קצבת זקנה" יבוא "קצבת



אזרח ותיק" ובמקום הסיפה החל במילים "גמלת זקנה מיוחדת יבוא "גמלת



אזרח ותיק מיוחדת".

תיקון סעיף 351
21. בסעיף 351 לחוק העיקרי – 

(1) בסעיף קטן (ב), בכל מקום, במקום "קצבת זקנה" יבוא "קצבת אזרח 
ותיק";

(2) בסעיף קטן (ג), במקום "קצבת זקנה" יבוא "קצבת אזרח ותיק";
(3) בסעיף קטן(ו)(2), במקום "לקצבת זקנה" יבוא "לקצבת אזרח ותיק".
תיקון סעיף 403
22. בסעיף 403(ה) לחוק העיקרי, במקום "בקצבת זקנה" יבוא "בקצבת אזרח ותיק".

תיקון סעיף 406
23. בסעיף 406(4) לחוק העיקרי, ברישה, במקום "ההסכם בדבר מתן גמלאות זקנה



ושאירים מיוחדות" יבוא "הסכם בדבר מתן גמלאות אזרח ותיק ושאירים מיוחדות".

תיקון לוח א'1
24. בלוח א'1 לחוק העיקרי, בחלק ד', בכותרת, במקום "לקצבת זקנה" יבוא "לקצבת



אזרח ותיק".

תיקון לוח ט'
25. בלוח ט' לחוק העיקרי, בכותרת, במקום "קצבת זקנה" יבוא "קצבת אזרח ותיק".
תיקון לוח י'
26. בלוח י' לחוק העיקרי, בפרט 10, במקום "זקנה ושאירים" יבוא "אזרח ותיק



ושאירים".

תיקון לוח י"ז
27. בלוח י"ז לחוק העיקרי – 
(1) בכל מקום, במקום "קצבת זקנה" יבוא "קצבת אזרח ותיק", ובמקום 
"לקצבת זקנה" יבוא "לקצבת אזרח ותיק";

(2) בפרט 47, במקום "לגיל הזקנה" יבוא "לגיל המזכה בקצבת אזרח 

ותיק".
(3) בפרט 91, במקום "גמלת זקנה מיוחדת" יבוא "גמלת אזרח ותיק מיוחדת"
ובמקום "להסכם בדבר מתן גמלאות מיוחדות (להלן – הסכם זקנה מיוחדת)"

יבוא "להסכם בדבר מתן גמלאות אזרח ותיק ושאירים מיוחדות;

(4) בפרט 92, במקום "להסכם זקנה מיוחדת" יבוא "להסכם בדבר מתן גמלאות
אזרח ותיק ושאירים מיוחדות";

(5) בפרט 93, במקום "גמלאות זקנה ושאירים מיוחדות" יבוא "גמלאות 
אזרח ותיק מיוחדות וגמלאות שאירים מיוחדות" ובמקום "להסכם זקנה

מיוחדת" יבוא "להסכם בדבר מתן גמלאות אזרח ותיק ושאירים מיוחדות".

תיקון לוח י"ח
28. בלוח י"ח לחוק העיקרי, בחלק ב' – 

(1) בשורה שעניינה סוג גמלה "זקנה ושאירים", במקום "זקנה ושאירים"
יבוא "אזרח ותיק ושאירים" ובמקום "קצבת זקנה" יבוא "קצבת אזרח 

ותיק";

(2) בשורה שעניינה סוג גמלה "הסכם זקנה מיוחדת", במקום "הסכם זקנה
מיוחדת" יבוא "הסכם בדבר מתן גמלאות אזרח ותיק ושאירים מיוחדות".

תיקון חוק
29. בחוק משפחות חיילים שנספו במערכה (תגמולים ושיקום), התש"י-1950, בסעיף

משפחות 
10(ז), במקום "קיצבת זיקנה לפי חוק הביטוח הלאומי (נוסח משולב), התשכ"ח-1968"

חיילים שנספו
יבוא "קצבת אזרח ותיק לפי חוק הביטוח הלאומי (נוסח משולב), התשנ"ה-1995".

במערכה

(תגמולים 

ושיקום)

תיקון חוק
29א. בחוק ההתגוננות האזרחית, התשי"א-1951 - 
ההתגוננות 

האזרחית
(1) בסעיף 22ו, במקום "ביטוח זקנה וחיים לפי חוק הביטוח הלאומי 
(נוסח משולב), התשכ"ח-1968" יבוא "ביטוח אזרחים ותיקים וביטוח

שאירים לפי חוק הביטוח הלאומי (נוסח משולב), התשנ"ה-1995";

(2) בסעיף 22ח, במקום "ביטוח זקנה וחיים לפי חוק הביטוח הלאומי 
(נוסח משולב), התשכ"ח-1968" יבוא "ביטוח אזרחים ותיקים וביטוח

שאירים לפי חוק הביטוח הלאומי (נוסח משולב), התשנ"ה-1995" ובמקום

"דמי ביטוח זקנה וחיים" יבוא "דמי ביטוח אזרחים ותיקים וביטוח

שאירים".

תיקון חוק
30. בחוק  נכי המלחמה בנאצים, התשי"ד-1954, בסעיף 4ד1, בהגדרה "גמלת הבטחת

נכי המלחמה
הכנסה", במקום "להסכם בדבר מתן גמלאות זקנה ושאירים מיוחדות" יבוא

בנאצים

"להסכם בדבר מתן גמלאות אזרח ותיק ושאירים מיוחדות כהגדרתו בחוק הביטוח



הלאומי".

תיקון חוק
31. בחוק נכי רדיפות הנאצים, התשי"ז-1957 -

נכי רדיפות

הנאצים


(1) בסעיף 4ב, במקום "לקצבת זקנה" יבוא "לקצבת אזרח ותיק" ובמקום




"לקצבת הזקנה" יבוא "לקצבת האזרח הוותיק".
2) בסעיף 4ו, בהגדרה "גמלת הבטחת הכנסה", במקום "להסכם בדבר מתן 
גמלאות זקנה ושאירים מיוחדות" יבוא "להסכם בדבר מתן גמלאות אזרח

ותיק ושאירים מיוחדות כהגדרתו בחוק הביטוח הלאומי".

תיקון פקודת
32. בפקודת מס הכנסה, בסעיף 9(6ג) - 

מס הכנסה

(1) בכותרת השוליים, במקום "קיצבאות נכות וזקנה" יבוא "קצבאות נכות 
ואזרח ותיק";

(2) במקום "וקיצבת זקנה" יבוא "וקצבת אזרח ותיק".
תיקון חוק
33. בחוק הבטחת הכנסה, התשמ"א-1980 - 

הבטחת הכנסה

(1) בסעיף 5(א)(1), במקום "קצבת זקנה" יבוא "קצבת אזרח ותיק";
(2) בסעיף 12ב, בכותרת השוליים, במקום "קצבאות זקנה" יבוא קצבאות
אזרח ותיק";

(3) בתוספת השנייה, בטור א', במקום "קצבת זקנה" יבוא "קצבת אזרח
ותיק".

תיקון חוק
34. בחוק הפיקוח על שירותים פיננסיים (ביטוח), התשמ"א-1981, בסעיף 78ט(ב),

הפיקוח על
בפסקה (8), במקום "לקצבת זקנה" יבוא "לקצבת אזרח ותיק".

שירותים 

פיננסיים (ביטוח)

תיקון חוק 
35. בחוק האזרחים הוותיקים, התש"ן-1989, בסעיף 13א, בסעיף קטן (א1), במקום 

האזרחים 
"קצבת זקנה" יבוא "קצבת אזרח ותיק".

הוותיקים

תיקון חוק
36. בחוק תגמולים לאסירי ציון ולבני משפחותיהם, התשנ"ב-1992 - 

תגמולים

לאסירי 


(1) בסעיף 19א - 

ציון ולבני

משפחותיהם


(א) בכותרת השוליים, במקום "גמלאות זקנה ושאירים מיוחדות"





יבוא "גמלאות אזרח ותיק מיוחדות וגמלאות שאירים מיוחדות";

ב) במקום "ההסכם בדבר מתן גמלאות זקנה ושאירים מיוחדות"

יבוא "ההסכם בדבר מתן גמלאות אזרח ותיק ושאירים מיוחדות 

כהגדרתו בחוק הביטוח הלאומי;



2) בסעיף 21, בסעיף קטן (ב)(3), במקום "הסכם בדבר גמלאות זקנה ושאירים



מיוחדות" יבוא "הסכם בדבר מתן גמלאות אזרח ותיק ושאירים מיוחדות 



כהגדרתו בחוק הביטוח הלאומי".

תיקון חוק 
37. בחוק ביטוח בריאות ממלכתי, התשנ"ד-1994 - 

ביטוח בריאות

ממלכתי


(1) בסעיף 8(א1)(2), בפסקת משנה (ג)(4), במקום "קצבת זקנה" יבוא 




"קצבת אזרח ותיק";



2) בסעיף 14 – 

(1) בסעיף קטן (א) – 
(1) במקום ההגדרה "קיצבת זקנה מיוחדת" יבוא:
"גמלת אזרח ותיק מיוחדת" – כהגדרתה בחוק הביטוח הלאומי";

(2) בהגדרה "קיצבת זקנה", בכל מקום, במקום "קיצבת זקנה"
יבוא "קצבת אזרח ותיק" ובמקום "קיצבת זקנה מיוחדת" יבוא

"גמלת אזרח ותיק מיוחדת";

(2) בסעיף קטן (ה), בכל מקום, במקום "קיבצת זקנה" יבוא "קצבת 
אזרח ותיק" ובמקום "לקיצבת זקנה מיוחדת" יבוא "לגמלת אזרח

ותיק מיוחדת". 

תיקון חוק
38. בחוק התגמולים לחסידי אומות עולם, התשנ"ה-1995, בסעיף 7(ב), במקום 

התגמולים
"ההסכם בדב רמתן גמלאות זקנה ושאירים מיוחדות" יבוא "ההסכם בדבר מתן 

לחסידי אומות
גמלאות אזרח ותיק ושאירים מיוחדות כהגדרתו בחוק הביטוח הלאומי".

עולם

תיקון חוק
39. בחוק הטבות לניצולי שואה (תיקון מס' 5), התשע"ד-2014, בסעיף 13 - 

הטבות לניצולי

שואה (תיקון

(1) בסעיף קטן (א), בהגדרה "גמלת הבטחת הכנסה" במקום הסיפה החל

מס' 5)


במילים "להסכם" יבוא "להסכם בדבר מתן גמלאות אזרח ותיק ושאירים




מיוחדות כהגדרתו בחוק הביטוח הלאומי";


2) בסעיף קטן (ז), במקום פסקה (1) יבוא:




"(1) גמלאות לפי סעיפים 5 ו-6 להסכם בדבר מתן גמלאות אזרח 




ותיק ושאירים מיוחדות, כהגדרתו בחוק הביטוח הלאומי".

<יעל סלנט:>
בהתייחס להערה של עורך דין שי סומך, אנחנו נשוב ונבדוק את העניין של ההסכם, נראה שלא גרענו בהגדרה שעשינו, שלא שינינו את המהות. נבקש להסמיך אותנו בעת הניסוח לשנות את מה שצריך בנוגע לגמלאות זקנה מיוחדות שמשולמות מכוח ההסכם. אנחנו מבקשים שתסמיכו אותנו לכלול תיקונים ככל שפספסנו או לא כללנו.   
<נחמן שי (המחנה הציוני):>
אני יודע שיהיו אנשים שילגלגו, שיגידו, "במקום לשנות את השם של הגמלה, תגדילו אותה". זה לא אומר שזה לא יקרה. שני הדברים האלה נכונים בפני עצמם. אני רוצה להסביר למה השינוי הזה הוא לא שינוי קטן כמו שחושבים. אנחנו עוסקים בשינוי תודעתי בחברה הישראלית. שינוי תודעתי בנוי על מילים. כשאנשים משתמשים במילים מסוימות, הם גם מבטאים דעה מסוימת, גישה מסוימת, או איזה שהוא מסגור של סוגיה בתוך מערכת מקובלת. אני חושב שהגיע הזמן שאל כל מי שעבר את גיל 62 או את גיל 67 ומקבל את הגמלה הזאת יתייחסו כאזרח ותיק. אין יחידת זמן שבה אתה מתחיל להיות קשיש. יש ערך גדול לאותו שינוי שאנחנו מחוללים. אני מאמין שציבור יותר ויותר גדול ישתכנע שהקבוצה הזאת של האזרחים הוותיקים היא תוספת, יש לה ערך, היא נותנת לחברה הישראלית, היא לא באה לקחת ממנו, היא לא נופלת על כתפיו. זאת הגישה שלי, לכן אני שמח שהתיקון הזה עבר. 
אני רוצה להודות לד"ר שאול נבון, בעזרתו הרבה קידמנו. הוא העלה, דחף ושכנע. זו גם מעורבות נכונה של ציבור שמסתכל על הבית הזה, שלא בז לבית הזה, שרואה בבית הזה כלי חשוב לשיפור ולקידום ערכים בחברה הישראלית. כל דרך ארוכה מתחילה בצעד אחד קטן. היום אנחנו עושים צעד אחד קדימה. תודה רבה לכל אלה ששותפים בעניין. 
<מירב בן ארי (כולנו):>
הגשתי את הצעת החוק הזאת בגלל אימא שלי. היא אמרה לי כל הזמן: "מירב, זה לא בסדר, אנחנו לא קשישים, אנחנו צעירים". כשאמרתי לה: "אימא, זה  נכון", אז היא אמרה לי: "מירב, זה לא משכנע אותי, תחליפי את החוק". עבר הרבה זמן מאז החוק. במשך הזמן הזה היא כל חודש שאלה אותי לגבי החוק. תודה לכולם, עשיתם עבודה טובה.  

<נורית קורן (הליכוד):>
אני רוצה לברך אותך, יושבת-ראש הוועדה. את גם יושבת- ראש השדולה לאזרחים ותיקים. את עושה דברים מצוינים במסגרת השדולה. אני רוצה לברך את היוזמים. אני שמחה שחתמתי על החוק הזה, אני חושבת שזה חשוב. הכנסת הזאת באה לשנות כל מיני מושגים שעובדים על התודעה החברתית שלנו. את המונח "מפגר" שינינו לפני חודשיים. זה מאוד מאוד חשוב לאנשים עם מוגבלות. הדבר החשוב הוא שנמשיך. שמנו לנו כאן להיות ערכיים, לבוא ולחנך את החברה שלנו. אנחנו רוצים חברה שוויונית וערכית במדינת ישראל, לכן הדברים האלה מאוד חשובים. אנחנו עמלים על זה רבות. אני מאמינה שבשבוע הבא זה יעלה לקריאה שנייה ושלישית. 
<טלי פלוסקוב (כולנו):>
ביטוח לאומי ביקש חצי שנה בשביל התארגנות. אני חושבת שזה די הרבה זמן.
<ענבל הרשקוביץ:>
מה ההבדל בין זה לבין שינוי המונח "מפגר"? למה שם לא היה צריך את זה?
<לבנה עזרא:>
יש הסכם נוסף שלא מופיע בחבילת התיקונים שעשיתם פה, קוראים לו "הסכם בדבר גמלאות זקנה ושאירים מיוחדות לתושבי ישראל שחוק השבות אינו חל עליהם". היינו שמחים שתסתכלו על ההסכם הזה.

<טלי פלוסקוב (כולנו):>
זה פותר לך את הבעיה של משרד המשפטים.
<יעל סלנט:>
זה ההסכם היחיד?

<לבנה עזרא:>
זה ההסכם היחיד שלא נכלל.

<יעל סלנט:>
אנחנו נבדוק את זה בעת הניסוח. אנחנו נראה איך לשלב את זה.
<לבנה עזרא:>
לעניין ההיערכות. החוק הזה מחייב היערכות במערכות הממוחשבות. זה הרבה מאוד עבודה. זה לא וורד שאתה משנה מונח. מדובר על זה לגעת בהרבה מאוד תכניות. צריך לשנות במערכות שמשרתות את הציבור, אם זה דלפק קדמי, מרכזי שירות. את כל הטפסים של ביטוח לאומי, את כל אתר האינטרנט - -
<נחמן שי (המחנה הציוני):>
 תדפיסו טפסים חדשים?
<לבנה עזרא:>
בוודאי. נדרשת פה היערכות מאוד מאוד רצינית. אנחנו חייבים חצי שנה של היערכות. 

<נורית קורן (הליכוד):>
אני הייתי מציעה 3 חודשים. 

<טלי פלוסקוב (כולנו):>
אנחנו דנים בהצעות חוק מאוד מורכבות. אף פעם לא ביקשו בשבילן היערכות של חצי שנה. גם בשינוי דמי לידה, כשביקשו זמן יותר ארוך, בסוף עשו את המאמצים והצטמצמו. אני לא אגיד לביטוח הלאומי חודש או חודשיים, אבל לפי דעתי 4 חודשים זה מספיק זמן להיערך. 
<חנן פוטרמן:>
אין כאן איזה שהוא עניין של פגיעה. יש פה רק היערכות שאנחנו צריכים לעשות.
<טלי פלוסקוב (כולנו):>
זה לא עניין של כסף שאתם צריכים לעדכן מערכות. סך הכל אתם צריכים להדפיס.
<לבנה עזרא:>
הרבה יותר קל לי לעדכן העלאת קצבאות מאשר לעשות את הדבר הזה.  

<נחמן שי (המחנה הציוני):>
תמיד צריך לחפש איזו שהיא דרך על-מנת ללכת לקראת הוועדה. בואו נסכם שתגיעו בעוד 3 חודשים על מנת לדווח איפה זה עומד. יכול להיות שאז בעצמכם תקצרו.

<טלי פלוסקוב (כולנו):>
אתה עדיין רוצה שבחוק יהיה רשום חצי שנה?
<נחמן שי (המחנה הציוני):>
אני קצת מכיר את הביטוח הלאומי, אני יודע שזה מוסד מאוד מאוד גדול, יש המון בירוקרטיה. מתי זה מופיע ברשומות?
<יעל סלנט:>
זה יכול לקחת כמה זמן.
<נחמן שי (המחנה הציוני):>
אולי נקבע 3 חודשים מיום הפרסום ברשומות.
<טלי פלוסקוב (כולנו):>
אני הצעתי 4 חודשים אחרי הפרסום ברשומות. 

<יעל סלנט:>
יום התחילה הוא תמיד יום הפרסום. אם רוצים לקבוע הוראה מיוחדת, צריך להגיד מה היא אותה הוראה. 

<מירב בן ארי (כולנו):>
אני חושבת שהבקשה לחצי שנה היא בקשה מוגזמת, אבל העניין של עוד חודשיים מעבר ל-4 חודשים הוא לא משמעותי, לכן אפשר לקבל את החצי שנה. 

<נורית קורן (הליכוד):>
זה יהיה יותר.
<לבנה עזרא:>
זה לא יהיה יותר.

<מירב בן ארי (כולנו):>
זה מה שיגרום להם לעשות את העבודה כמו שצריך.

<לבנה עזרא:>
נעשה הכל כדי לעשות את זה אפילו לפני.
<נחמן שי (המחנה הציוני):>
תני להם את הזמן הזה.

<טלי פלוסקוב (כולנו):>
טוב, יהיה חצי שנה. לוועדת המשנה שאני עומדת בראשה קוראים "הוועדה למעמד הקשיש". מהרגע הזה אני מבקשת לשנות את שם הוועדה כך שהוא יהיה "הוועדה לעניין מעמד האזרח הוותיק במדינת ישראל". אנחנו נצביע על הצעת חוק הביטוח הלאומי (תיקון מס' 178), התשע"ו-2016, על ההצעה הממוזגת בכפוף לאישור ועדת הכנסת. מי בעד?
הצבעה

בעד – פה אחד 

נגד – אין 

נמנעים – אין 

הצעת חוק הביטוח הלאומי (תיקון מס' 178), התשע"ו-2016, אושרה.
<טלי פלוסקוב (כולנו):>
כנראה שבשבוע הבא היא תעלה למליאה. תודה רבה לכולם, במיוחד ליוזמים. הישיבה נעולה.
<הישיבה ננעלה בשעה 13:17.>

